CELEX: 31974L0649
Language: el
Date: 1974-12-09 00:00:00
Title: Οδηγία 74/649/ΕΟΚ του Συμβουλίου της 9ης Δεκεμβρίου 1974 περί εμπορίας των υλικών αγενούς πολλαπλασιασμού της αμπέλου που παράγονται στις τρίτες χώρες

Avis juridique important

|

31974L0649

Οδηγία 74/649/ΕΟΚ του Συμβουλίου της 9ης Δεκεμβρίου 1974 περί εμπορίας των υλικών αγενούς πολλαπλασιασμού της αμπέλου που παράγονται στις τρίτες χώρες  

Επίσημη Εφημερίδα αριθ. L 352 της 28/12/1974 σ. 0045 - 0045 Φινλανδική ειδική έκδοση: Κεφάλαιο 3 τόμος 6 σ. 0037  Ελληνική ειδική έκδοση: Κεφάλαιο 03 τόμος 11 σ. 0133  Σουηδική ειδική έκδοση: Κεφάλαιο 3 τόμος 6 σ. 0037  Ισπανική ειδική έκδοση: Κεφάλαιο 03 τόμος 8 σ. 0067  Πορτογαλική ειδική έκδοση : Κεφάλαιο 03 τόμος 8 σ. 0067 

ΟΔΗΓΙΑ ΤΟΥ ΣΥΜΒΟΥΛΙΟΥ της 9ης Δεκεμβρίου 1974 περί εμπορίας των υλικών αγενούς πολλαπλασιασμού της αμπέλου που παράγονται στις τρίτες χώρεςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 68/193/ΕΟΚ του Συμβουλίου της 9ης Απριλίου 1968 περί εμπορίας υλικών αγενούς πολλαπλασιασμού της αμπέλου(1), όπως τροποποιήθηκε τελευταία από την οδηγία 74/648/ΕΟΚ(2), και ιδίως το άρθρο 15 παράγραφος 2,  την πρόταση της Επιτροπής,  Εκτιμώντας:  ότι οι ανάγκες σε υλικά πολλαπλασιασμού μπορούν προς το παρόν να καλύπτονται από την κοινοτική παραγωγή- ότι, εν τούτοις, τα υλικά πολλαπλασιασμού που παράγονται στις τρίτες χώρες πρέπει να μπορούν να γίνονται δεκτά στην Κοινότητα- ότι τέτοια υλικά πολλαπλασιασμού πρέπει, εν τούτοις, να γίνονται δεκτά μόνο αν προσφέρουν τις ίδιες εγγυήσεις με τα παραγόμενα στην Κοινότητα- ότι, αφ' ετέρου, είναι αναγκαίο να αναγνωρισθεί, υπό ορισμένες προϋποθέσεις, η ισοδυναμία των υλικών που πολλαπλασιάζονται σε τρίτες χώρες βάσει υλικών πολλαπλασιασμού τα οποία πιστοποιούνται σε ένα Κράτος μέλος και υλικών που πολλαπλασιάζονται σ' αυτό  το Κράτος μέλος,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία αφορά τα υλικά αγενούς πολλαπλασιασμού της αμπέλου, στο εξής αποκαλούμενα "υλικά πολλαπλασιασμού", που παράγονται στις τρίτες χώρες και τίθενται σε εμπορία στο εσωτερικό της Κοινότητος.   Άρθρο 2  Τα Κράτη μέλη μπορούν να ορίζουν ότι τα υλικά πολλαπλασιασμού που προέρχονται απ' ευθείας από βασικά υλικά πολλαπλασιασμού, τα οποία πιστοποιούνται σε Κράτος μέλος και τα οποία συγκομίζονται σε τρίτη χώρα, μπορούν να πιστοποιούνται στο κράτος  παραγωγής των βασικών υλικών πολλαπλασιασμού, αν έχουν υποβληθεί στον αγρό παραγωγής τους σε επίσημη εξέταση, η οποία θεμελιώνει ότι η καλλιέργεια ανταποκρίνεται στις προϋποθέσεις που προβλέπονται στο παράρτημα I της οδηγίας 68/193/ΕΟΚ και αν έχει  διαπιστωθεί με επίσημη εξέταση ότι έχουν τηρηθεί οι προϋποθέσεις που προβλέπονται στο παράρτημα II της εν λόγω οδηγίας.   Άρθρο 3  Προτάσει της Επιτροπής, το Συμβούλιο, με ειδική πλειοψηφία, διαπιστώνει α) αν στις προβλεπόμενες στο άρθρο 2 περιπτώσεις, οι επίσημες εξετάσεις των καλλιεργειών που πραγματοποιούνται σε μία τρίτη χώρα είναι ισοδύναμες με αυτές που πραγματοποιούνται στην Κοινότητα ως προς τις προβλεπόμενες στο παράρτημα I της οδηγίας  68/193/ΕΟΚ προϋποθέσεις- β) αν υλικά πολαπλασιασμού που συγκομίζονται σε μία τρίτη χώρα και που προσφέρουν τις ίδιες εγγυήσεις σχετικά με τα χαρακτηριστικά τους και με τα μέτρα που έχουν ληφθεί για την εξέτασή τους, για την εξασφάλιση της ταυτότητός τους, για τη σήμανσή τους  και για τον έλεγχό τους είναι εν προκειμένω ισοδύναμα με τα βασικά υλικά πολλαπλασιασμού, με τα υλικά πολλαπλασιασμού που έχουν πιστοποιηθεί ή με τα πρότυπα υλικά πολλαπλασιασμού που συγκομίζονται στο εσωτερικό της Κοινότητος και είναι σύμφωνα με την εν  λόγω οδηγία.   Άρθρο 4  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία το αργότερο την 1η Ιουλίου 1976 και ενημερώνουν αμέσως περί αυτού την Επιτροπή.   Άρθρο 5  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 9 Δεκεμβρίου 1974.  Για το Συμβούλιο Ο Πρόεδρος Ch. BONNET  (1) ΕΕ αριθ. Ν 93 της 17.4.1968, σ. 15.  (2) ΕΕ αριθ. Ν 352 της 28.12.1974, σ. 43.